Pamaréntahan Darurat Républik Indonésia

Pamaréntahan Darurat Républik Indonésia (PDRI) nyaéta penyelenggara pamaréntahan Républik Indonésia dina période 22 Desember 1948 nepi ka 13 Juli 1949. PDRI dipingpin ku Syafruddin Prawiranegara, puseurna di Bukittinggi, Sumatera Kulon. PDRI didirikeun ku sabab sababaraha inohong kamerdékaan Indonésia saperti Soekarno jeung Mohammad Hatta diasingkeun Walanda ka luar Jawa.

 Kasang Tukang 

 Agrési Militér Walanda II 
Teu lama sanggeus Agrési Militér Walanda II dina 19 Désémber 1948, Walanda ngawasaan Ibukota Yogyakarta. Dina mangsa nu sama, inohong kamérdékaan saperti Soekarno, Mohammad Hatta, Sutan Syahrir, jeung Agus Salim diasingkeun Walanda ka luar Jawa. Saacan ditawan, Soekarno ngayakeun rapat Istana Nagara keur ngarencanakeun pamaréntahan darurat di Sumatera. Sababaraha inohong pamaréntahan saperti Mohammad Hatta, Laksamana Soerjadi Soerjadarma, jeung Johannes Leimena dilibatkeun dina rapat ieu.

Télégram paréntah ieu dikirim ka Syafruddin Prawiranegara di Sumatera jeung A. A. Maramis di New Délhi. Stratégi ieu dipaké mun Syafruddin gagal ngadirikeun pamaréntahan darurat, pamaréntah pangasingan luar negeri kudu didirikeun.
jmpl|Kantor PDRI di Gunuang Omeh, Lima Puluh Kota, Sumatra Kulon.

 Dibentukna PDRI 
Sanggeus Yogyakarta dikawasa Walanda jeung sababaraha inohong diasingkeun, Menteri Panerangan Syafruddin Prawiranegara jeung Panglima Tentara jeung Teritorium Sumatera Kolonel Hidayat nepungan Teuku Mohammad Haasan, Gubernur Sumatera di imahna. Sanggeus éta, sakabeh inohong angkat ka Halaban keur ngarundingkeun pamaréntahan darurat. Dina tanggal 22 Désémber 1948, Pamaréntahan Darurat Républik Indonésia didirikeun. Kabinét pamaréntahan disusun, sababaraha pejabat ngarangkep sababaraha jabatan, kaasup Syafruddin Prawiranegara.

 Ahir PDRI 
Pamaréntah PDRI réngsé sanggeus Pajangjian Roem-Royen disapukkeun ku pamaréntah Indonésia jeung Walanda dina 1 Juli 1949. Pajangjian ieu nyebutkeun yén tawanan pulitik anu diasingkeun Walanda dilepaskeun tanpa syarat jeung dibalikkeun ka Yogyakarta. Di tanggal 13 Juli 1949, Soekarno jeung Moh Hatta balik ka Yogyakarta.

 Susunan Pamaréntahan 
Teu lama sanggeus PDRI didirikeun, Syafruddin Prawiranegara ngabentuk kabinét darurat dina susunan jeung jabatan diantarana nyaéta:
+JabatanInohongFotoPrésiden PDRI/Menteri PaneranganMr. Syafruddin PrawiranegaraWakil Présiden PDRI/Menteri Kehakiman/Menteri Pembangunan jeung PamudaMr. Susanto TirtoprojoMenteri Luar NegeriMr. Alexander Andries MaramisMenteri Dalam Negeri/Kesehatandr. Sukiman WirjosandjojoMenteri KeuanganMr. Lukman HakimMenteri Kemakmuran/Pengawas Makanan RakyatMr. Ignatius J. KasimoMenteri AgamaKyai Haji MasykurMenteri Pendidikan, Pengajaran, dan KebudayaanMr. T. Moh. HasanMenteri PerhubunganIr. IndracahyaMenteri Pekerjaan UmumIr. Mananti SitompulMenteri Perburuhan dan SosialMr. Sutan Mohammad RasjidPanglima Besar Angkatan Perang RILetnan Jenderal SoedirmanPanglima Tentara & Teritorium JawaKolonel Abdul Haris NasutionPanglima Tentara & Teritorium SumatraKolonel R. Hidajat MartaatmadjaKepala Staf Angkatan LautKolonel Mohammad NazirKepala Staf Angkatan UdaraKomodor Udara Hubertus SuyonoKepala Kepolisian NegaraKomisaris Besar Polisi Umar Said

 Rujukan 

Kategori:Sejarah Indonésia
Kategori:Perang Kamerdékaan Indonésia